شەفەق نیوز/ سەرچەوەیگ
ئەمنی لە پارێزگای دیالە، ئمڕوو چوارشەممە، خەوەردا لە کوشیان ٤ مەدەنی و زەخمداری
پەنجەمیان وە پەلاماریگ چەکدار لەلایەن نەناسریایلیگ لە خوەرهەڵات پارێزگاگە.
سەرچەوەگە ئەرا
ئاژانس شەفەق نیوز وت: چەکدارەیلیگ نەناسریاگ لەناو ماشینیگ مارکەی ئەلەنترا رەنگ چەرمگ،
تەقە لە ماشینیگ مەدەنی مارکەی جێب شیرۆکی لەبان ری مەنەلی - بەلەدرووز کردن.
سەرچەوەگە دیاری
کرد ک رووداوەگە بویە هووکار کوشیان چوار کەس و زەخمداری کەسیگ تر.
سەرچەوەگە وتیش؛
کوشیایلە وەرجەیە لە خەڵک ناحیەی مەنەلی بوینە، و ئیسە لە ئاوای شەیمای سەروە ناحیەی
خان بەنی سەعد جیگرن، ک لە مەوقەی گلەوخواردنیان لە سەردان یەکیگ لە کەسوکارەیلیان
لە مەنەلی کەفتنە وەر گولەی چەکدارەیلە، ک بویە هووکار کوشتنیان و زەخمداری یەکیگیان.
سەرچەوەگە دیاری
کرد ک تەرم قوربانیەیل وزەخمدارەگە وەرەو خەسەخانە بریان، و دەسەڵاتەیلە لێکۆڵینەوەیگ
لە رووداوەگە واز کردن.
